《和尤伯华广德使君怡亭对雨》
宋代·刘宰

之子胸中不外营，轩亭水到自渠成。
词章妙处窥骚雅，师友平生祗弟兄。
元凯一门兼众美，夷齐千古擅双清。
新诗有赠不知服，衰拙如余盍负荆。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。